As Salam

As Salam (السَّلاَمُ) nyaéta miboga harti nu maha méré karaharjaan. Ieu nuduhkeun yén Alloh Subhanahu wa Ta’ala jauh tina sipat kakurangan, kahéngkéran, jeung sagala hal anu teu saluyu jeung kaagungan atawa kasampurnaan-Na. Ku ieu ngaran, jalma anu dzikir bakal ngarasakeun katenangan jeung rasa aman dina jero haténa.  

 Dalil 
Ieu Asmaul Husna nu kalima disebutkeun dina Al Quran surat Al Hasyr ayat 23. Di antara du’a jeung ngaran As Salam yang dicontokeun Rosulullah nyaéta ieu di handap.

اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَامِ

“Ya Allah, Anjeun Dzat méré karaharjaan. Karaharjaan téh asalna ti Anjeun. Dzat anu miboga kaagungan jeung kamuliaan, Anjeun anu méré kabarokahan. (HR. Muslim)

 Rujukan 

Kategori:Asmaul Husna